Turneringens program består af 13 spilledage, der begynder en [[mandag]] og slutter [[søndag]] i den efterfølgende [[uge]], og hvor den midterste [[søndag]] er hviledag. De fem seniorrækker afvikles over begge uger, mens junior- og invitationsturneringerne primært afvikles i turneringens anden [[uge]]. Det er en [[tradition]], at der ikke spilles på den midterste [[søndag]], men [[regnvejr]] i turneringens første uge har tre gange i mesterskabernes historie tvunget arrangørerne til at afvikle kampe på den midterste søndag: i [[1991]], [[1997]] og [[2004]]. I disse tilfælde har Wimbledon indført en "People's Sunday" ([[dansk (sprog)|dansk]]: "Folkets søndag") med lettilgængelige, billige billetter, så mindre bemidlede fik en chance for at overvære spil på de større baner. På samme måde er alle resterende kampe blevet udsat til "People's Monday" ([[dansk (sprog)|dansk]]: "Folkets mandag"), hvis turneringen ikke er blevet færdigspillet den anden [[søndag]].
Historie Foreninger Organisationer